Foto: Arxiv foto Oqqo‘rg‘on tuman IIBga 1973 yilda tug‘ilgan A.A. ariza bilan murojaat qilib, joriy yilning 15 dekabr kuniga o‘tar kechasi noma’lum shaxs, hech kim yo‘qligidan foydalanib, erkin yo‘l bilan kirib, uyi molxonasidan narxi taxminan 6.000.000 so‘mlik ikki bosh qoramolni o‘g‘irlaganini ma’lum qilgan. Ushbu holat yuzasidan O‘zbekiston Respublikasi Jinoyat Kodeksining 169-moddasi 2-qismi bilan jinoyat ishi qo‘zg‘atildi. Olib borilgan tezkor chora-tadbirlar natijasida ushbu jinoyatni Bekobod tumanida yashovchi 1987 yilda tug‘ilgan B.A. sodir etganligi aniqlanib, ushlandi. Ashyoviy dalillar olindi. Tergovni IIB olib bormoqda.